Már az 1973-as svéd nagydíjon rajthoz állt volna a Formula–1-es világbajnokságon, ám erre a futamra mégsem gyűlt össze elegendő pénze az induláshoz. A 74-es szezonban azonban négy versenyen is jelen volt. Ezzel ő lett hazája első versenyzője a sorozatban. Dél-Afrikában kiesett, a spanyol és a brit futamokra viszont kvalifikálni sem tudta magát. A svéd versenyen nyolcadikként ért célba.